TV 2: - Kirketjener pågrepet for overgrep i kirken
Etter det TV 2 kjenner til, har saken vært holdt hemmelig etter at mannen ble pågrepet i begynnelsen av desember. - Jeg kan bekrefte at en person er siktet for voldtekt. Vedkommende er også siktet for seksuell handling med barn under 16 år, bekrefter politijuristen i det aktuelle politidistriktet overfor kanalen. Det er to fornærmede i saken, og siktelsen er bygget utelukkende på deres forklaringer. Politiet har tatt beslag i datautstyr, men innholdet er foreløpig ikke analysert. Personen ble løslatt etter avhør, men er midlertidig tatt ut av tjenesten. Politiet vil ikke bekrefte kanalens opplysninger om at overgrep skal ha foregått inne i en kirke. Bistandsadvokaten til de to fornærmede, ønsker ikke å kommentere saken.
Politiet har pågrepet en kirketjener for voldtekt og seksuell omgang med mindreårig i en kommune på Nordvestlandet. Overgrep skal ha skjedd inne i kirken.